Z A P I S N I K
9. sjednice Vijeća Mjesnog odbora „Matko Laginja“ održane 19. veljače 2026. 
Zagreb, Ulica Matka Laginje 11 s početkom u 18:00 sati

Nazočni članovi Vijeća:
Ivan Balen, Mladen Domazet, Hrvoje Kalinić i Karmen Hodak.

Odsutni članovi Vijeća :
Dora Franciska Tuđman Šuk.

Predsjedava gospodin Ivan Balen, predsjednik Vijeća.

Zapisnik vodi: 
Ivan Balen

Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Predsjednik Vijeća daje zapisnik 8. sjednice na verifikaciju.
Vijeće prihvaća tekst Zapisnika 8. sjednice Vijeća, bez izmjena.

Na prijedlog predsjednika Vijeće jednoglasno utvrđuje dopunjeni:

DNEVNI  RED

	1. 
	Zaključak o asfalterskom programu Plana malih komunalnih akcija Vijeća Mjesnog odbora "Matko Laginja" za 2026. - donošenje zaključka

	2. 
	Izvješće o radu Vijeća Mjesnog odbora „Matko Laginja“ za 2025. - donošenje izvješća

	3. 
	Program rada Vijeća Mjesnog odbora „Matko Laginja“  za 2026. - donošenje programa

	4. 
	Zaključak o korištenju prostora Mjesnog odbora "Matko Laginja" - donošenje zaključka

	5. 
	Pitanja, prijedlozi i obavijesti




Ad 1. Zaključak o asfalterskom programu Plana malih komunalnih akcija Vijeća Mjesnog odbora "Matko Laginja" za 2026. - donošenje zaključka

Uvodno obrazloženje iznosi Predsjednik Vijeća.


U raspravi sudjeluju: Ivan Balen, Mladen Domazet, Hrvoje  Kalinić i Karmen Hodak, 

Vijeće jednoglasno donosi


Zaključak o asfalterskom programu Plana malih komunalnih akcija Vijeća Mjesnog odbora "Matko Laginja" za 2026.

(Zaključak se prilaže ovom zapisniku i njegov je sastavni dio.)

Ad 2. Izvješće o radu Vijeća Mjesnog odbora „Matko Laginja“ za 2025. - donošenje izvješća

Uvodno obrazloženje iznosi Predsjednik Vijeća.


U raspravi sudjeluju: Ivan Balen, Mladen Domazet, Hrvoje  Kalinić i Karmen Hodak, 

Vijeće jednoglasno donosi


Izvješće o radu Vijeća Mjesnog odbora „Matko Laginja“ za 2025.

(Izvješće se prilaže ovom zapisniku i njegov je sastavni dio.)

Ad 3. Program rada Vijeća Mjesnog odbora „Matko Laginja“  za 2026. - donošenje programa

Uvodno obrazloženje iznosi Predsjednik Vijeća.


U raspravi sudjeluju: Ivan Balen, Mladen Domazet, Hrvoje  Kalinić i Karmen Hodak, 

Vijeće jednoglasno donosi


Program rada Vijeća Mjesnog odbora „Matko Laginja“  za 2026.

(Program se prilaže ovom zapisniku i njegov je sastavni dio.)

Ad 4. Zaključak o korištenju prostora Mjesnog odbora "Matko Laginja" - donošenje zaključka

Uvodno obrazloženje iznosi Predsjednik Vijeća.


U raspravi sudjeluju: Ivan Balen, Mladen Domazet, Hrvoje  Kalinić i Karmen Hodak, 

Vijeće jednoglasno odbija


Zaključak o korištenju prostora Mjesnog odbora "Matko Laginja"

(Zaključak se prilaže ovom zapisniku i njegov je sastavni dio.)

Ad 5. Pitanja, prijedlozi i obavijesti


Nije bilo pitanja, prijedloga i obavijesti.

Budući da se nitko više nije javio za riječ, predsjednik Vijeća konstatira da je dnevni red iscrpljen i zaključuje 9. sjednicu Vijeća Mjesnog odbora „Matko Laginja.“.



Sjednica je završila u 18:55.

Zapisnik uredio:
Ivan Balen.
Predsjednik
Vijeća Mjesnog odbora „Matko Laginja“

Ivan Balen


Na temelju članka 99. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18 i 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora „Matko Laginja“, na 9. sjednici, 19. veljače 2026. donijelo je




ZAKLJUČAK

o asfalterskom programu Plana malih komunalnih akcija Vijeća Mjesnog odbora „Matko Laginja“ za 2026.



	1.
	Vijeće je raspravljalo o asfalterskom programu Plana malih komunalnih akcija Vijeća mjesnog odbora “Matko Laginja”.



2.	Vijeće Mjesnog odbora „Matko Laginja“ u Planu malih komunalnih akcija za 2026. ima 9.000,00 eura.

3.      Vijeće predlaže uređenje nogostupa i kolnika u Varšavskoj ulici, od Gundulićeve do Frankopanske ulice za asfalterski program.

4.	Ovaj zaključak se dostavlja Gradskom uredu za mjesnu samoupravu, promet, komunalne poslove, civilnu zaštitu i sigurnost, Sektor za promet.

Predsjednik
Vijeća Mjesnog odbora
„Matko Laginja“

Ivan Balen









Na temelju članka 99. stavka 1. točke 7. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Vijeće Mjesnog odbora „Matko Laginja“ na 9. sjednici održanoj 19. veljače 2026. donijelo je 


IZVJEŠĆE O RADU

Vijeća Mjesnog odbora „Matko Laginja“ za 2025. godinu




U 2025. godini Vijeće Mjesnog odbora „Matko Laginja“ održalo je ukupno 11 sjednica 4 u starom sazivu i 7 u novom sazivu.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 


PREDSJEDNIK VIJEĆA

Predsjednik je redovito sazivao sjednice Vijeća, predlagao dnevni red i predsjedavao na svim sjednicama. Usko je surađivao s predsjednicom Vijeća Gradske četvrti Donji grad u sastavljanju dnevnog reda, te je prisustvovao sastancima koordinacije za rad Vijeća mjesnih odbora. 


POTPREDSJEDNIK VIJEĆA

Pomagao je predsjedniku Vijeća, te obavljao i sve poslove koji su mu povjereni. Sudjelovao  je u pripremi prioriteta za 2026. godinu.



ČLANOVI VIJEĆA

Članovi Vijeća svoj rad su realizirali prvenstveno putem sjednica Vijeća na koje su se redovito odazivali.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.



ZAKLJUČNE OCJENE

Vijeće je u radu nastojalo što je moguće više detektirati i riješiti probleme na svom području. 

Predsjednik
Vijeća Mjesnog odbora
„Matko Laginja“

Ivan Balen




























Na temelju članka 99. stavka 1. točke 7. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Vijeće Mjesnog odbora „Matko Laginja“, na 9. sjednici, 19. veljače 2026., donijelo je


PROGRAM RADA VIJEĆA
MJESNOG ODBORA „MATKO LAGINJA“
ZA 2026. GODINU


Na temelju Poslovnika i Pravila Vijeća Mjesnog odbora „Matko Laginja“, te sukladno Statutu Grada Zagreba, svoj program za 2026. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Matko Laginja“.

Vijeće Programom rada obvezno:

1. Donosi financijski plan 
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3. Donosi Izvješće o radu Vijeća Mjesnog odbora „Matko Laginja“
4. Prati realizaciju Plana komunalnih aktivnosti i Programa održavanja komunalne infrastrukture
5. Raspravlja i donosi zaključke na osnovi zahtjeva građana
6. Raspravlja i donosi mišljenja o prijedlozima akata o kojima gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.
7. Odlučuje o raspolaganju imovinom Mjesnog odbora


Vijeće donosi Plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrditi prioritete u njegovoj realizaciji.


Program rada Vijeće Mjesnog odbora „Matko Laginja“ temelji se i na kontinuitetu svih prethodnih aktivnosti mjesnoga odbora i zahtjevima građana.
 
Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora;
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.


Realizacija navedenog Programa rada ovisiti će o:

· sudjelovanju članova vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.

Predsjednik
Vijeća Mjesnog odbora
„Matko Laginja“

Ivan Balen












          Na temelju članka 7. Zaključka o prostorima mjesne samouprave (Službeni glasnik Grada Zagreba 26/25) i članka 38. Pravila Mjesnog odbora „Matko Laginja“, Vijeće Mjesnog odbora „Matko Laginja“ na 9. sjednici od 19. veljače 2026. donijelo je


Z A K L J U Č A K

o redovnom korištenju prostorija Mjesnog odbora „Matko Laginja”


1. Vijeće Mjesnog odbora „Matko Laginja“ je raspravljalo o redovnom korištenju prostorija Mjesnog odbora „Matko Laginja”.

2. Udruzi Auditorium media ne odobrava se redovno korištenje velike dvorane u objektu mjesne samouprave, Zagreb, Ulica Matka Laginje 11.

3. Ovaj zaključak se dostavlja Gradskom uredu za mjesnu samoupravu, promet, komunalne poslove, civilnu zaštitu i sigurnost.

PREDSJEDNIK 
VIJEĆA MJESNOG ODBORA
„MATKO LAGINJA“
 
Ivan Balen

